Yeray Álvarez

Yeray Álvarez López (tuntud lihtsalt kui Yeray ; sündinud 24. jaanuaril 1995 Barakaldos) on Hispaania jalgpallur, kes mängib keskkaitsjana Hispaania kõrgliiga klubis Athletic Bilbao.

Athletic Bilbaoga liitus ta 2008. aastal. Hooajal 2014–15 mängis ta klubi reservmeeskonnas Hispaania tugevuselt kolmandas liigas ja hooajal 2015–16 Hispaania esiliigas. Alates hooajast 2016–17 on ta mänginud Athletic Bilbao põhimeeskonnas. 2021. aastal võitis ta klubiga Hispaania superkarika Supercopa de España.

Hispaania jalgpallikoondise juurde kutsuti Yeray 2018. aastal, kuid Hispaania koondises ta debüüti ei ole teinud. 2020. aasta novembris debüteeris ta Baskimaa jalgpallikoondises.

Hispaania jalgpallurid
Athletic Bilbao mängijad
La Liga mängijad
Sündinud 1995